《同萧长史看妓》
南北朝·萧纪

燕姬奏妙舞，郑女发清歌。回羞出曼脸，送态入嚬蛾。

宁殊值行雨，讵减见凌波。想君愁日暮，应羡鲁阳戈。

作者简介：（508—553）即梁武陵王。字世询，别字大智。南朝梁武帝第八子。武帝天监十三年封武陵王，历任宁远将军，扬州、益州刺史。太清中，侯景乱，纪不赴援。武帝死，称帝于蜀。武帝太清五年，以讨景为名，率军东下，将图荆陕。至西陵峡，与江陵各军相持。时元帝已即位，求西魏援助，西魏遣军攻蜀，纪未至江陵，后方已失，兵败，为元帝所杀。